কার সঙ্গে বিয়ে হল নীরজের? চিনে নিন পাত্রীকে

ওয়েব ডেস্ক: বিয়ে সারলেন ভারতের ‘ সোনার ছেলে ‘ নীরজ চোপড়া। তাঁর বিয়ে নিয়ে অনেকদিন ধরেই জল্পনা চলছিল। অবশেষে সোশ্যাল মিডিয়াতে নিজের বিয়ের একগুচ্ছ ছবি পোস্ট করে সেই সব জল্পনায় সিলমোহর দিলেন নীরজ নিজেই। কিন্তু জানেন কি পাত্রী কে?

সোশ্যাল মিডিয়া পোস্টে নীরজ জানান হিমানির সঙ্গে বিয়ে সেরেছেন তিনি। কিন্তু কে হিমানি? হিমানির পুরো নাম হিমানি মোর। তিনিও খেলোয়াড়। ২৫ বছরের হিমানি টেনিস প্লেয়ার। সাদার্ন লুইজিয়ানা বিশ্ববিদ্যালয় থেকে পড়াশোনা সেরেছেন তিনি। শুধু তাই নয়, টেনিসে সহকারী কোচ হিসেবে ফ্র্যাঙ্কলিন পিয়ার্স বিশ্ববিদ্যালয়ে কাজ করেছেন তিনি। আপাতত, স্পোর্টস ম্যানেজমেন্ট নিয়ে স্নাতকোত্তরে পড়াশোনা করছেন তিনি।

উল্লেখ্য, নীরজ এবং হিমানি দুজনেই হরিয়ানার বাসিন্দা। হিমানির ভাই হিমাংশুও টেনিস খেলোয়াড়। খেলার জগতেরিই দুই মানুষ , তাই মনে করা হচ্ছে প্রেম করেই বিয়ে সেরেছেন নীরজ হিমানি।

View this post on Instagram

A post shared by Neeraj Chopra (@neeraj____chopra)

সোশ্যাল মিডিয়াতে নীরজ একগুচ্ছ ছবি পোস্ট করে লিখেছেন, ‘পরিবারের সঙ্গে জীবনের একটা নতুন অধ্যায় শুরু করলাম। আমাদের দুজনকে আপনারা সকলেই আশীর্বাদ করুন।’

রবিবার নিজের সোশ্যাল মিডিয়াতে একগুচ্ছ ছবি পোস্ট করলেন অলিম্পিক বিজয়ী। যেখানে বিয়ের পিঁড়িতে দেখা যায় নীরজকে। রঙমিলান্তি করে তাঁরা পোশাকও পড়েছেন। নীরজকে দেখা যায় মাথায় গোলাপি রঙের পাগড়ি, সাথে হালকা গোলাপি রঙের কুর্তা সেটে , গোলাপের মালায় সেজে উঠেছেন। এমনকি তাঁর স্ত্রীও গোলাপি রঙের লেহেঙ্গা চোলি পড়েছেন। সূর্যের আলোয় দুজনে সম্পন্ন করেছেন নিজেদের বিয়ে।

আরও পড়ুন: বিয়ে সারলেন ‘ সোনার ছেলে ‘ নীরজ চোপড়া

প্রসঙ্গত জানিয়ে রাখি, নীরজ যতটা নিজের জ্যাভলিন প্র্যাকটিস নিয়ে সোশ্যাল মিডিয়াতে সরব, ঠিক ততটাই নিজের সম্পর্কের কথা নিয়ে নীরবতা পালন করেছিলেন সোশ্যাল মিডিয়াতে। তিনি যে প্রেম করতেন সেই কথাও ঘুণাক্ষরে কেউ টের পায়নি। নিজের জীবন সঙ্গিনীর ব্যাপারে কখনোই কোন কথা তিনি বলেননি। বরং আচমকা তাঁর বিয়ে করে নেওয়ায় অবাক নেটিজেনরা।

দেখুন অন্য খবর

Powered by how to embed a youtube video and how to cancel gamstop